Mirzə Məhəmməd Talış
Mirzə Məhəmməd Mihrani (fars.  میرزا محمد مهرانی‎‎)  Mirzə Məhəmməd Talış (fars.  میرزا محمد تالش‎‎) kimi tanınan talış əsilli tanınmış hərbi komandir. O, Mehranilər nəslindən idi və onun əcdadları Astaranın irsi hakimləri olmuşdular. Mirzə Məhəmməd Astaranın bəylərbəyi, daha sonra isə Səfəvilərin Yəzd bəylərbəyi olmuşdur. O,Ərdəbilin Ağqoyunlu bəylərbəyi olan Sultanəli bəy Çakurlunun bacısı ilə evlənmişdi. Mirzə Məhəmməd 1500-cü ilə aid mənbələrdə görünür. O, öz qulluqçusu Həmzə bəyi Talışda iqamətgahı zamanı I İsmayıla (1501-1524) sui-qəsd cəhdinə görə danladı, lakin tezliklə öz dəstəyini zəiflətdi. O, İsmayıla xəyanət etmək niyyətində idi, lakin İsmayılın başqa bir davamçısı onu fikrindən daşındırdı. O, Şah İsmayılın çox fəal təbliğatçısı olmuş və çoxsaylı ekspedisiyalarında iştirak etmişdir. Şah İsmayılın dövründə o, Qızılbaş tiyul sahibləri sırasında yer alırdı. Onun bu yürüşlər zamanı Talışın qorçu qoşunlarının komandanlığında göründüyü üçün Astara bəylərbəyliyi idarəçiliyində qalıb-qalmadığı məlum deyil. Onun İsmayılın dövründə tutduğu digər vəzifə Səfəvilər məqbərəsinin nəzarətçisi idi.